Isbading

Isbading er en aktivitet som bare kan drives om vinteren og av og til tidlig på våren. Den går ut på å gå i vannet mellom isflak eller i en råk med eller uten badetøy.

De mest filmede isbaderne finnes i dag trolig i Moskva, hvor nyttårsbadet er en begivenhet som de faste pressebyråene får med seg hvert år. 

Aktiviteten har trolig lengst ubrutt tradisjon i Finland i tilknytning til sauna-bruk.

Også i Norge finnes isbadere, selv om dagens klima ikke alltid sørger for at sesongen blir særlig lang. Den vanligste regelen er at man må ta 15 svømmetak for at et bad skal regnes som et offisielt isbad.

sport